Helge Torvund

**Helge Torvund** (født 1951) er en norsk lyriker, forfatter og psykolog.

## Bakgrunn
Han er utdannet psykolog (cand. psychol.) ved UiO (1981). I 1977 utga han sin første diktsamling *Hendene i byen* og har etter det gitt ut dikt, barnebøker gjendiktninger, fagbøker og essay. 

Ved siden av studiet i psykologi fulgte han forelesninger i filosofi og fordypet seg i billedkunst og litteratur – spesielt finsk poesi og beatlitteratur. I denne tiden pleide Torvund også kontakt med forfattere som Lars Saabye Christensen og Jan Jakob Tønseth, og var venn av Tor Ulven.

«Jolly Jumper» var en gruppe poeter som møttes jevnlig og diskuterte hverandres tekster, og der Torvund deltok. Gruppen var oppkalt etter hesten til Lucky Luke. Blant medlemmene var også Triztán Vindtorn, Arne Ruste, Sigmund Mjelve, Terje Johanssen og Dag Larsen. 

Han var anmelder av lyrikk i Dagbladet fra 2001 til 2007. Fram til 2009 arbeidet han i deltidsstilling som psykolog i PP-tjenesten blant annet i Hå kommune.

I 2007 presenterte han diktsamlingen *Alt er høy* med et radikalt nytt formspråk. Diktsamlingene  *Alabama?* og *Alt brenner* fulgte opp og utvidet dette. I 2010 han teksten til sangen «Nede for telling», til melodi av Bjørn Eidsvåg.  Denne ble årets radiohit og det mest kjente sporet på den bestselgende CD-en *[[Rundt neste sving]]*. Torvund har samarbeidd mer med Eidsvåg, men også med en rekke andre artistar og band. Han har skrevet mange tekster for Vamp, mellom andre hiten "Rosa". Videre har han samarbeidet med komponistene Ståle Kleiberg og Ragnar Bjerkreim, samt Randi Tytingvåg Trio og Jarle Obrestad.  

Barneboken *Vivaldi* som kom ut på Magikon i 2011, er illustrert av Mari Kanstad Johnsen, og handler om en jente som blir mobbet på skolen. Boken fikk sølv i «Årets vakreste bøker» i Norge og ble i 2012 av det New York-baserte nettstedet for kultur og kritikk, FlavorWire.com, utpekt som en av de 20 vakreste barnebøker i verden gjennom tidene. 

*Alt brenner* kom i januar 2016.  Med en 6'er i VG, 6'er i Stavanger Aftenblad og en 5'er på terningen i Dagbladet ble den omfattende diktsamlingen på nær 240 sider, trykket i fem opplag.  I NRK ble det laget tre programmer om og med boken i programserien Diktafon med Annelita Meinich. Sammen med Torvunds formidlingsaktiviteter var den omfattende diktsamlingen bakgrunn for at han mottok både Wildenveys Poesipris ved Larvik Poesifestival og Wergelands åre. Ved åpningen av Litteraturuken på Café Sting i oktober 2016 leste Torvund hele samlingen. Med innlagte pauser varte dette i fem timer.

I 2022 publiserte New York-forlaget The Song Cave diktboka *Seriously Well* som inneholder Torvunds egen gjendikting av langdiktet *Alvorleg frisk* fra samlingen *Alt brenner. Seriously well* fikk flere positive omtaler i amerikanske medier. 

Helge Torvund er bror av billedkunstneren Gunnar Torvund.

## Bibliografi
* *Der hegre stig. Glimt av Garborg. Skrifter i sampling* Dikt (Aschehoug) 2025
* *Ord på jord* Barnebok. Ill. av Mari Kanstad Johnsen (Magikon) 2024
* *Løyndomsfuglar. 'Patafysisk fuglebok*. (Solum Bokvennen) 2024
* *Jærkshire. Om Jæren og Yorkshire* Prosa (Jæren Forlag) 2024
* *Opnar døra i språket og går ut* Dikt (Aschehoug) 2023
* Micheal O'Siadhail: *Samspelglød,* Gjendikting (Solum Bokvennen) 2022
* *Seriously Well, New York * (The Song Cave) 2022
* *[https://bok365.no/artikkel/hjertevarmt-om-mor/ Til mor] (Jæren Forlag) 2022*
* *Lyset du treng finst: dikt i utval* (Aschehoug) 2021
* *Liljevilje* Dikt (Aschehoug) 2020
* *99 dikt om glede* (red.) (Cappelen Damm) 2020 
* *Livsfylde. Betraktningar frå ei nysgjerrig sjel*. Essay (Jæren Forlag) 2019
* *Fleire dikt om kjærleik* (red.) (Cappelen Damm) 2019
* *Tidslys* Dikt (Aschehoug) 2018
* *101 dikt om kjærleik* (red.) (Cappelen Damm) 2018
* *Ren trøst* (red.) (Cappelen Damm) 2018
* *filosoFISK. Det er ille nok som det er* Illustrerte aforismer (Wigestrand forlag) 2017
* *Medan våren vaknar* Dikt (Bokbyen forlag og Heidruns förlag) Saman med Bengt Berg. 2017
* *Alt brenner* Dikt (Aschehoug) 2016
* *Skal me leggja ein vedstabel saman?* Dikt (Kvalshaug forlag) 2014
* *The Sudden Cats *Barnebok. Illustrert av Mari Kanstad Johnsen (Magikon) 2013
* *Vivaldi* Barnebok. Illustrert av Mari Kanstad Johnsen (Magikon) 2011
* *Å våga seg ut i ord. Leksjonar, dikt og poetar frå ti år med poesi på nett* Redaktør sammen med Maria Børja. (Samlaget) 2011
* *Alabama?*  (Aschehoug) 2011
* *Fantasiblikket* Barnebok. Ill. av Bjørn Ousland (Wigestrand Forlag) 2008
* *Sjelsord. Terapi, poesi og hypnose* (Samlaget) 2008
* *Jæren. Himmel og hav* Ill. av Snorre Aske (Natur og kulturforlaget)  2007
* *Alt er høy* (Samlaget) 2007
* *Opp i dagen*  (Samlaget)  2005 
* *Nattlys*  (Samlaget) 2004
* *Trur du på lyng?* (Samlaget) 2003
* *Blått sug* Med malerier av Lars Hertervig. (Wigestrand Forlag) 2002
* *Diktkammeret* (Samlaget) 2002
* *Bedehusbilete* Ill. av Knut Bry. (Wigestrand Forlag) 2002
* *Ventar i vinden* Ill. av Ingvar Moi. (Bryne Offset) 2000
* * [[Kitty K.]] * (Samlaget) 2000
* *Gå heim og kyss din kvardag* CD. Kor:z. (Prima Music) 1999
* *Robert Bly: Morgondikt* Gjendikting (Samlaget) 1999
* *Inntil vidare ventar me her* (Samlaget) 1998
* *Bare eitt spørsmål til* (Samlaget) 1997
* *Umerkeleg, merkeleg* (Samlaget) 1996
* *Håplaust forelska i sitt eige skjelett* (Samlaget) 1995
* *Angen av stein* (Bryne Offset), Med foto av Knut Bry, 1995
* *Salt* (Samlaget) 1994
* *I vatn, i lys* (Samlaget) 1994
* *Avstanden er eit vipeskrik* (Samlaget) 1992
* *Til fots i mitt namn* (Samlaget) 1990
* *Den monotone triumf* (Samlaget) 1989
* *Brødfanten og andre skabelonar* (Samlaget) 1988
* *I vatn, i lys* Diktmappe. (Hå kommune)1988
* *Arm i arm med natta* (Samlaget) 1987
* *Multippel møter Morfus med sølvfløyta* Ill. av Knut Jørgensen (Gyldendal) 1987
* *Hjorten kjem når eg syng. Rituelle songar frå nordamerikanske indianarar* Ill. av Kjell Nupen (Bokklubbens Lyrikkvenner)1986
* *Multippel og Dama med himmelhatten* Ill. av Knut Jørgensen (Gyldendal) 1986
* *På terskelen til morgonhuset* (Gyldendal) 1986
* *Han skil dagen* (Gyldendal) 1984
* *Lyssmeden* (Gyldendal) 1983
* *Menneskerom* (Noregs Boklag) 1982
* *Mennesketing* (Noregs Boklag) 1981
* *Mennesketimar* (Noregs Boklag) 1980
* *Taxameter og puls* (Noregs Boklag) 1979
* *Til dine auge* (Noregs Boklag) 1978
* *Hendene i byen* (Noregs Boklag) 1977

## Diskografi
* Jærrock: *[[Spor (Jærrock-album)|Spor]]* (1999)
* Kor Z og Inger Vagle: *[[Gå heim og kyss din kvardag]]* (1999)
* Ragnar Bjerkreim: *[[Musikalske fasetter]]* (2001)
* Kor Z: *[[Gå heim og kyss din kvardag]]* (2006)
* Kor Z og Inger Vagle: *[[Blått sug]]* (2007)
* Elisabeth Barstad: *[[Flûterie]]* (2008)
* Bjørn Eidsvåg: *[[Rundt neste sving]]* (2010)
* Monosapiens: *[[Her kjem den veldige musikken]]* (2014)
* Jarle Obrestad: *[[Lys til ein kvardag]]* (2015)
* Vamp: *[[Populas (album)|Populas]]* (2015)
* Vamp: *[[La la la]]* (2017)
* Vamp: *Rosa* (2019)
* Vamp: *Brev (*2019)
* Vamp: *Tiå det tar* (2021)
* Jarle Obrestad: *Kor reiste du hen?* (2019)
* Jarle Obrestad: *Jæricana* (2021)
* Randi Tytingvåg Trio: *Hovering Green* (2019)
* Randi Tytingvåg Trio: *The Light You Need Exists* (2019)
* Randi Tytingvåg Trio: *Trøsteviser for redde netter* (2021)
* Ståle Kleiberg: *Do You Believe in Heather?* 2L (2019)
* Ståle Kleiberg: LUX, Naxos (2019)
* Jærrock: Perspektiv (2022)
* Jarle Obrestad: *Ude eller inne?* (2023)
* Randi Tytingvåg Trio: *Hjem* (2023)

## Priser
* Samlagsprisen 1996
* Hartvig Kirans Minnepris 1982
* Diplom Pier Paolo Vergerio i klassen for poesi 1989  for *Brødfanten og andre skabelonar*
* Nynorsk litteraturpris for 1989, tildelt 1990, for diktsamlinga *Den monotone triumf*
* Målprisen fra Rogaland Mållag 2006
* Stavanger Aftenblads kulturpris 2011
* Inspirasjonsprisen fra Norges Psykologforening i Rogaland 2013
* Rogaland fylkes kulturpris 2014
* Herman Wildenveys Poesipris 2016
* Wergelands åre 2016
* Doblougprisen 2018
* Hå kommunes kulturpris 2020
* Nynorskprisen i Hå 2024

## Referanser


## Kilder
* Tennes, N. (2011, 16. mars). Impulspoeten. *Universitas,* s. 25.

## Eksterne lenker
* 
* 
* 
* 
* 
*  Helge Torvund hos Norsk Forfattersentrum